О Т Ч Е Т

За дейността на НЧ „Н.Й.Вапцаров – 1898” с.Ковачица през 2019 г.

Народно читалище „Н.Й.Вапцаров – 1898” с.Ковачица, община Лом има регистрация в Министерството на културата и съдебна регистрация. Управлява се от настоятелство и има 50 членове. Читалището не разполага със собствена сграда.

Финансирането на дейността на читалището се извършва съгласно регламентирана държавна субсидия. За 2019 год. – 4746 лв. Разпределението на средствата се извърши от Комисия за разпределяне на субсидията назначена от кмета на общината г-жа Пенкова, в която участваха всички читалищни секретари.

Финансирането със средства от бюджета на Община Лом за дейности на народните читалища се извърши съгласно Решение на Общински съвет Лом и сключен договор с кмета на Община Лом. Одобрената сума за 2019 год. беше в размер на 1 640 лв.

Сумата от държавната субсидия 4746 лв. е изразходена за изплащане на заплати и осигуровки. Представен е финансов отчет в Община Лом.

Допълващата субсидия по Решение на ОбС Лом беше преведена само еднократно – през месец август 2019 год. – 820 лв. Средствата са изразходени за провеждане на мероприятия включени в културния календар, честване на официалните и традиционни местни празници, за изплащане на граждански договор на ръководителя на певческата група към читалището.

Певческата група към читалището участва в провежданите културно-масови събития на селото и община Лом. Групата участва в надпяванията в с.Чупрене, местността Багачина .

Тържествено бяха отпразнувани датите:

„Бабин ден” – ден на родилната помощ и празничен обяд.

Честване деня на лозаря – Трифон Зарезан на 14 февруари с ритуално зарязване на лоза и празничен обяд.

С литературно-музикална програма бяха отбелязани 146 год. от гибелта на Апостола Васил Левски.

Тържествено отпразнуване на 3ти март пред паметника намиращ се на разклона за с.Станево.

8ми март – международен ден на жената – с празничен концерт.

Великденските празници – боядисване на яйца на площада с децата от ЦДГ, Основното училище , бабите от ДЦСХ,Младежки клуб с.Ковачица.

Тържествен концерт по случай 24 май – деня на славянската просвета, култура и славянска писменост.

На 04 август на брега на р.Дунав с младежите от околните села се проведе Младежки събор.

Традиционният празник на с.Ковачица в края на месец август беше отпразнуван с концерт на певицата Поли Паскова и народни хора на площада в центъра на селото.

Честване деня на възрастните хора – 1 ви октомври.

Коледни и новогодишни празници – празничен концерт. На всички деца на възраст от 0 до 6 години бяха подарени играчки.Дядо Коледа беше посрещнат от децата с песни и стихотворения.Празника завърши с тържествена заря.

В празничните концерти участваха – певческата група за народни и стари градски песни към читалището, певческата група към ДЦСХ с.Ковачица, учениците от ОУ „Св.Св. Кирил и Методий”, танцовият състав на професионалната гимназия по земеделие и децата от целодневната детска градина.

Към читалището на територията на с.Ковачица функционира библиотека, разположена в помещение от 40 кв.м. в административната сграда общинска собственост. Книжният фонд на читалищната библиотека разполага с 5 366 тома. През годината няма закупени нови книги. Броят на читателите е 78. Повечето от читателите са деца до 14 годишна възраст- 40. Читателският интерес е към детската художествена литература и художествената литература.

През месец октомври по традиция се проведе седмица на маратон на четенето. Библиотеката беше посетена от учениците от ОУ „Св.Св.Кирил и Методий” и голямата група на ЦДГ „Здравец” с. Ковачица. Учениците от горните класове четоха приказки на малките и децата от детската градина.

Председател НЧ: пп /С.Станков/